- Да, аз съм 67-и набор. Не се срамувам на колко години съм, напротив, гордея се, че съм ги достигнала. Всяка възраст си има своите предимства. Сега имам богат житейски опит. Чувствам се по-добре в кожата си и съм някак неустрашима. Бедите и трудните времена по-малко ме плашат. Смятам, че съм способна да се справя във всяка една ситуация. По-уязвима съм заради дъщеря си и в този смисъл се чувствам несигурна. Доволна съм, че родих на тази възраст, защото съм 100% майка. Вниманието ми е изцяло насочено към нея, по-зряла съм, въпреки че енергията е по-малко. Двете сме изключително привързани една към друга.